ΓΡΑΠΤΗ ΕΡΩΤΗΣΗ E-1062/97 υποβολή: Cristiana Muscardini (NI), Amedeo Amadeo (NI) και Spalato Bellerι (NI) προς το Συμβούλιο (24 Μαρτίου 1997)

Θέμα: Εμφύλιος πόλεμος στην Αλβανία

Η σημερινή κρίση της Αλβανίας δεν αποτελεί την εξαίρεση αλλά τον κανόνα των όσων συμβαίνουν στις πύλες της Ευρωπαϊκής Ένωσης: μία αλυσίδα που συνδέει τη Σερβία, την Κροατία, τη Βουλγαρία, τη Ρουμανία και διάφορες χώρες με ξεχωριστές ιστορίες και ιδιάζοντα προβλήματα δεμένες μεταξύ τους με κοινό πεπρωμένο, ήτοι την αδυναμία να διαχειριστούν σωστά τη μετάβαση από την κομμουνιστική καταπίεση στην οικονομία της αγοράς. Η εξέγερση στην Αλβανία αποδεικνύει για άλλη μία φορά ότι υφίσταται επείγουσα ανάγκη για μία κοινή εξωτερική πολιτική, πολύ περισσότερο δε τη στιγμή που τα συμβάντα στην Αλβανία αγγίζουν τα εξωτερικά σύνορα της Κοινότητας.

Ζητείται ως εκ τούτου από το Συμβούλιο να παρέμβει σ' αυτό το τμήμα της σκακιέρας των Βαλκανίων:

1. διευκολύνοντας την γρήγορη σύσταση μίας κυβέρνησης ευρείας εκπροσώπησης των πολιτικών αλβανικών δυνάμεων η οποία να συμβάλει στην απομόνωση των εξτρεμιστών 7

2. διευκολύνοντας την αποκατάσταση της δημόσιας τάξεως στο πλαίσιο του σεβασμού των ανθρωπίνων δικαιωμάτων με την χάραξη προγράμματος για την χορήγηση έκτακτης βοήθειας που θα συμβάλει στην ύφεση των διαμαρτυριών και στην περάτωση της κρίσεως δια της αποζημιώσεως των Αλβανών καταθετών που έπεσαν θύματα απάτης 7

3. παρέχοντας, παράλληλα με την οικονομική ενίσχυση, μέτρα πολιτικής και πολιτισμικής υποστήριξης τα οποία θα συμβάλουν στην οικοδόμηση λειτουργικών δημοκρατικών θεσμών.

Κοινή απάντηση στις γραπτές ερωτήσεις P-1037/97, Ε-1043/97 και Ε-1062/97 (14 Ιουλίου 1997)

Η Αλβανία βρίσκεται στις πρώτες θέσεις της ημερήσιας διάταξης από τότε που ξέσπασε η κρίση τον Γεβρουάριο του 1997. Το Συμβούλιο έχει αναλάβει ενεργό δέσμευση να βοηθήσει την Αλβανία για την αποκατάσταση της πολιτικής σταθερότητας κα της εσωτερικής ασφάλειας, και προς τούτο έχει αναλάβει ενέργειες στον τομέα της ανθρωπιστικής βοήθειας καθώς και της συνεργασίας με τα διεθνή χρηματοπιστωτικά ιδρύματα για την υποστήριξη ευρύτερων οικονομικών μεταρρυθμίσεων.

Τον Μάρτιο του 1997, το Συμβούλιο ανάλαβε την πρωτοβουλία να συστήσει Συμβουλευτική Αποστολή στην Αλβανία εντός του συντονιστικού πλαισίοου του ΟΑΣΕ για την παροχή συμβουλών σεανθρωπιστικά, οικονομικά, πολιτικά ζητήματα και θέματα ασφάλειας. Αμέσως απεστάλη Προκεχωρημένη Ομάδα για την προστασία της αποστολής. Σύμφωνα με τις προτάσεις αυτής της ομάδας, δημιουργείται τώρα η διεθνής Συμβουλευτική ΑΠοστολή, ενώ, η Ιταλία συνέστησε τις Πολυεθνικές δυνάμεις Προστασίας (MNPF). Το Συμβούλιο υποστηρίζει πλήρως τις προσπάθειες των κρατών που συμμετέχουν στις MNPF (Ιταλία, Γαλλία, Ελλάδα, Ισπανία, Πορτογαλία, Αυστρία, Δανία, Τουρκία και Ρουμανία), οι οποίες βοηθούν να δημιουργηθεί ασφαλές περιβάλλον για την ασφαλή παροχή της διεθνούς βοήθειας. Το Συμβούλιο εκφράζει επίσης την ικανοποίησή του για την αυξανόμενη παρουσία και επιτήρηση της Αποστολής και Ευρωπαϊκής Κοινότητας (ECMM).

Η Ένωση αποδίδει ιδιαίτερη σημασία στη στενή συνεργασία για τον συντονισμό μεταξύ των διεθνών οργανισμών. Υποστηρίζει πλήρως τις σχετικές προσπάθειες του κ. Vranitzky γενικού συντονιστή και προσωπικού αντιπροσώπου του Προέδρου του ΟΑΣΕ, καθώς και του επί τόπου Αναπληρωτή του κ. Grubmayr.

Το Συμβούλιο εξέφρασε την ικανοποίησή του για την απόφαση των Αλβανικών αρχών να διεξάγουν εκλογές στις 29 Ιουνίου και κάλεσε όλα τα πολιτικά κόμματα να συμμετάσχουν πλήρως στις εκλογές αυτές και να σεβαστούν τα αποτελέσματά τους. Υπογράμμισε ότι την κύρια ευθύνη για το μέλλον της χώρας την έχει ο αλβανικός λαός. Κάλεσε τη διεθνή Κοινότητα να υποστηρίξει την εκλογική διαδικασία, ιδίως με την παροχή του απαιτούμενου αριθμού παρατηρητών.

Το Συμβούλιο της 2ας Ιουνίου, καθόρισε κοινή θέση βάσει του άρθρου Ι.2 με την οποία καθορίζεται η συνολική δράση της ΕΕ στην Αλβανία. Η Ένωση θα βοηθήσει την Αλβανία εντός του συντονιστικού πλαισίου του ΟΑΣΕ να προαγάγει τη δημοκρατική διαδικασία, την επιστροφή στην πολιτική σταθερότητα και την εσωτερική ασφάλεια και την διεξαγωγή ελεύθερων και αδιάβλητων εκλογών. Θα συνεχίσει να παρέχει ανθρωπιστική βοήθεια ανάλογα με τις ανάγκες και να υποστηρίξει τις οικονομικές μεταρρυθμίσεις σύμφωνα με την περιφερειακή της προσέγγιση και υπό προϋππόθεση ότι οι αλβανικές αρχές θα προχωρήσουν σε ουσιαστικές μεταρρυθμίσεις.

Το Συμβούλιο σημείωσε τις πληροφορίες που έδωσαν η Ιταλία και η Επιτροπή αντιστοίχως όσον αφορά τη διεθνή υπουργική διάσκεψη της Ρώμης σχετικά με την Αλβανία η οποία έχει προγραμματιστεί για τη μετεκλογική περίδοδο καθώς και σχετικά με την προτεινόμενη διάσκεψη των χορηγών η οποία θα διεξαχθεί από κοινού με το ΔΝΤ μόλις αρχίσει η νέα Αλβανική Κυβέρνηση να εφαρμόζει πρόγραμμα υποστηριζόμενο απότο ΔΝΤ.

Το Συμβούλιο σημείωσε ότι η Επιτροπή, για λογαριασμό της ΕΚ ανταποκρίνεται στις άμεσες ανάγεκς του Αλβανικού λαού μέσω της Υπηρεσίας Ανθρωπιστικής Βοήθειας της ΕΚ (ECHO). Μελετά την εστίαση της βοήθειας PHARE σε τομείς που σχετίζονται με την εδραίωση της δημοκρατίας, την ανάκαμψη της οικονομικής δραστηριότητας και την ενίσχυση της δημόσιας διοίκησης - συντονίζει μαζί με τα διεθνή χρηματοπιστωτικά ιδρύματα την παροχή οικονομικής βοήθειας. Είναι πρόθυμη να συμβάλλει στην πρωτοβουλία της ΔΕΕ και του Συμβουλίου της Ευρώπης που αποσκοπεί στην ανασύσταση βιώσιμης αστυνομικής δύναμης καθώς και να υποστηρίζει τις δραστηριότητες του ΟΑΣΕ που αφορούν τη βοήθεια και παρακολούθηση των εκλογών.

Το Συμβούλιο έχει επανειλημμένως εξηγήσει στην αλβανική κυβέρνηση τη θέση της Ευρωπαϊκής Ένωσης σχετικά με τις εξελίξεις στην Αλβανία και τις συνέπειες που μπορεί να έχουν όσον αφορά τις σχέσεις της Αλβανίας με την Ευρωπαϊκή Ένωση, και εξακολουθεί να έχει επαφές με τις αλβανικές αρχές μέσω των αρχηγών των παοστολών της Ένωσης.

Το Συμβούλιο είναι πεπεισμένο ότι οι ανωτέρω προσπάθειες θα συμβάλουν και προς την κατεύθυνση της ασφάλειας και των καλύτερων συνθηκών ζωής της ελληνικής μειονότητας στην Αλβανία.